શહેરમાં દારૂની હેરાફેરી કરતા શખ્સો ઉપર ખાસ વોચ રાખવા પોલીસ કમિશ્નર મનોજ અગ્રવાલ, જેસીપી ખુર્શીદ અહેમદ, ડીસીપી રવિમોહન સૈની અને એસીપી એચ એલ રાઠોડની સૂચનાથી આજી ડેમ પીઆઇ અજીતસિંહ ચાવડાના માર્ગદર્શન હેઠળ પીએસઆઇ એમ જે રાઠોડ અને ટિમ પેટ્રોલીંગમાં હતી દરમિયાન કુલદીપસિંહ જાડેજા અને શૈલેષભાઇ નેચડાને મળેલી બાતમી આધારે કનકસિંહ સોલંકી, શૈલેષભાઇ ભીસડીયા અને મહેન્દ્રભાઈ પરમારને સાથે રાખીને ભીચરી રોડ ઉપર મોડી રાત્રે વોચ ગોઠવી હતી વોચ દરમિયાન જી જે 11 ટી ટી 2123 નંબરની ટાટા સુમો પસાર થતા તેને અટકાવી જડતી લેતા તેમાંથી જુદી જુદી બ્રાન્ડનો 1500 બોટલ દારૂ મળી આવ્યો હતો જેથી ટાટા સુમોમાં બેઠેલા ભગવતીપરા નંદનવન સોસાયટીના જયેશ ઉર્ફે જલો માવજીભાઈ પારઘી, રોહિદાસપરાના સુરેશ મેઘજીભાઈ સોલંકી અને અશ્વિન ઉર્ફે ઇલુ ભાણજીભાઇ બોરીચાની ધરપકડ કરી હતી આ દારૂ જયંતિ પલાળીયા નામના કોળી શખ્સે આપ્યો હતો અને આ ત્રણેય ભીચરીથી લઈને રાજકોટ શહેરમાં આવવાના હતા તે પૂર્વે જ પોલીસે દબોચી લીધા હતા પોલીસે 4,83,600 રૂપિયાનો દારૂ અને 5 લાખના વાહન સહીત 9,83,600 રૂપિયાનો મુદામાલ કબ્જે કર્યો હતો જયંતીનું નામ ખુલતા તેની શોધખોળ હાથ ધરી છે.